**การพัฒนาทักษะการอ่านของเด็กปฐมวัยจังหวัดนครนายกและสระแก้วตามแนวคิด Two-Generation Approach ด้วยกระบวนการอาสาสมัคร**

**A Development of Early Childhood in Nakorn Nayok and Sakaeo Province Reading Skills Program Based on The Two–Generation Approach and Volunteer Management**

กัมปนาท บริบูรณ์ รังรอง สมมิตร กณิการ์ พงศ์พันธุ์สถาพร และรุจน์ ฦาชา

อาจารย์ คณะศึกษาศาสตร์ มหาวิทยาลัยศรีนครินทรวิโรฒ กทม.10110

gumpanat@g.swu.ac.th

**บทคัดย่อ**

การวิจัยครั้งนี้มีจุดมุ่งหมาย เพื่อพัฒนาทักษะการอ่านของเด็กปฐมวัยตามแนวคิด Two-Generation Approach ด้วยกระบวนการอาสาสมัคร ที่ผู้วิจัยสร้างขึ้น และเพื่อหาประสิทธิผลของโปรแกรมการพัฒนาทักษะการอ่านของเด็กปฐมวัยตามแนวคิด Two-Generation Approach ด้วยด้วยกระบวนการอาสาสมัคร กลุ่มตัวอย่างที่ใช้สำหรับการวิจัย ประกอบด้วย ผู้เข้าร่วมในการทดลองโปรแกรมประกอบด้วย ผู้ปกครองของเด็กปฐมวัยจำนวน 15 ครอบครัว และผู้มีส่วนได้ส่วนเสียของศูนย์พัฒนาเด็กเล็กสังกัดองค์การบริหารส่วนท้องถิ่นจังหวัดนครนายกและจังหวัดสระแก้วจำนวน 5 คน วิเคราะห์ข้อมูลโดยใช้สถิติ t-test Dependent ผลการวิจัยพบว่า ผลการทดลองใช้กิจกรรมพัฒนาทักษะการอ่านของเด็กปฐมวัยตามแนวคิด Two-Generation Approach ด้วยกระบวนการอาสาสมัคร พบว่า ผลการวัดความรู้ของอาสาสมัคร เรื่อง พัฒนาทักษะการอ่านของเด็กปฐมวัย พบว่าคะแนนเฉลี่ยหลังจากการเข้าร่วมโปรแกรมสูงกว่าก่อนการเข้าร่วมโปรแกรมอย่างมีนัยสำคัญทางสถิติที่ระดับ .05

**Abstract**

 This study aims to experiment with the program to develop reading skills among early childhood learners based on the Two-Generation Approach and Volunteer Management as created by the researchers. The sample group of this study consists of fifteen families of the Early Childhood and the parents of  those who took part in the program experiment  and five stakeholders in the childhood development center under the supervision of a local administrative organization in Nakorn Nayok and Sakaeo Province . The data analysis consists of a t-test dependent method.

The results of the use of an early childhood development program based on the Two-Generation approach and volunteer management found that the result of parental knowledge testing on volunteers reading skill development is that the average score after joining the program is higher than before joining it at a .05 level of statistical significance level.

**คำสำคัญ การพัฒนาทักษะการอ่าน,กระบวนการอาสาสมัคร**

**Keywords** Reading Skills Development, Two-Generation Approach, Volunteer Management

**บทนำ**

การอ่านเป็นขุมทรัพย์แห่งปัญญาของผู้คนและสังคม แต่การทำให้เกิดนิสัยรักการอ่านไม่อาจเริ่มต้นจากการฝึกทักษะหรือสิ่งใดที่เป็นหลักการอันเคร่งเครียด กุญแจสำคัญของการสร้างวัฒนธรรมการอ่านให้เกิดขึ้นในสังคมต้องเริ่มจากการให้การอ่านนำมาซึ่งความสุขความเพลิดเพลินแก่คนอ่าน แล้วจึงค่อยๆ ยกระดับความเพลิดเพลินเป็นการพัฒนาปัญญาเพื่อนำสู่สุขภาวะในวิถีชีวิตทั้งในระดับปัจเจกและระดับสังคม ทั้งนี้เพราะการอ่านออกเขียนได้ของประชากรมีผลต่อคุณภาพของประเทศนั้นๆ ข้อมูลจากมูลนิธิเพื่อการอ่านออกเขียนได้ (Literacy Foundation)ที่มีเครือข่ายอยู่ทั่วโลกได้รวบรวมความเห็นจากผู้เชี่ยวชาญและประมวลสรุปข้อเสียของการอ่านไม่ออกเขียนไม่ได้ภายใต้ 2 หัวข้อใหญ่ ๆ คือผลเสียในแง่บุคคลและในแง่สังคม ในแง่บุคคล ทำให้ความสามารถในการรับรู้และเข้าใจข้อมูลสำคัญๆ บั่นทอนโอกาสในการเข้าถึงการเรียนรู้เพื่อพัฒนาความเป็นมืออาชีพของตนเอง มีผลต่อการมีงานทำหรือทางเลือกในการทำงานที่อาจต้องทำงานที่มีผลต่อแทนไม่มากรายได้น้อย ในแง่สังคมประเทศที่มีประชากรอ่านไม่ออกเขียนไม่ได้ในสัดส่วนที่สูงจะนำไปสู่ความอ่อนแอทางเศรษฐกิจเพราะขาดศักยภาพในการแข่งขัน ยิ่งไม่รู้หนังสือมากเท่าไหร่หรือมีอัตราการรู้หนังสือแบบอ่านออกเขียนได้อย่างแตกฉานในระดับต่ำก็ยิ่งทำให้อัตราการเติบโตของผลิตภัณฑ์มวลรวมภายในประเทศซึ่งเป็นดัชนีชี้วัดการขยายตัวเติบโตทางเศรษฐกิจในระยะยาว ขยายตัวได้เชื่องช้ามากขึ้นเท่านั้น การไม่รู้หนังสือและการอ่านที่ไม่แตกฉานยังส่งผลให้ประชากรมีส่วนร่วมทางการเมืองและสังคมของประเทศในระดับต่ำซึ่งเป็นชนวนในการนำไปสู่ความแตกแยกของคนในสังคม ทั้งยังทำให้ประชาชนในประเทศนั้นๆ ไม่สามารถเข้าถึงปัจจัยพื้นฐานที่มีความจำเป็นต่อชีวิตภายใต้บริบทของสังคมและการเมืองได้อย่างเท่าเทียมจนเกิดปัญหาสังคมอื่นๆ ตามมา

 ในประเทศสหรัฐอเมริกามีการช่วยเหลือครอบครัวที่ยากจนซึ่งมีแนวทางคิดที่ เรียกว่า Two Generation Approach ในการพัฒนาพ่อแม่ยากจน และลูกไปพร้อม ๆ กัน ในขณะเดียวกันถ้ามีบริการอะไรที่เกี่ยวข้องกับพ่อแม่ ก็เอามาเชื่อมต่อไปพร้อม ๆ กัน โดยมีวัตถุประสงค์ คือความมั่นคงทางเศรษฐกิจ ทางครอบครัว ผ่านการให้การศึกษาที่มีคุณภาพแก่เด็ก การมีเส้นทางมีงานทำที่ชัดเจนและพ่อแม่ และการได้รับบริการสนับสนุนที่เกี่ยวข้องจากรัฐ ภายใต้โครงสร้างที่เหมาะสม ขั้นตอนซับซ้อนของระบบราชการจะถูกบังคับให้น้อยลง พ่อแม่และเด็กจะได้รับบริการสนับสนุนโดยตรงในฐานะเป็นครอบครัว (Chase-Lansdale, P. L., & Brooks-Gunn, J. 2014.)

 แนวคิด Two Generation Approach นั้น The Aspen Institute. (2015).และConnecticut General Assembly (2014) ได้ให้ความหมายของ Two-Generation Approach ว่าเป็นโปรแกรมที่ให้การสนับสนุนครอบครัวและแทรกแซงครอบครัว เพื่อช่วยเหลือ ส่งเสริมให้มีการกำหนดนโยบายและออกแบบโปรแกรมที่ประเมิน พ่อแม่-ลูกด้วยกัน, วางแผนโดยมีสมาชิกครอบครัวที่เกี่ยวข้องเป็นหน่วยเดียวกัน (single unit) และแก้ปัญหาความจำเป็นของครอบครัวในลักษณะหน่วยเดียวกัน เช่นกัน อยู่บนความเชื่อว่า Two-Gen approach สามารถช่วยครอบครัวได้โดยการทำงานเพื่อเพิ่มโอกาสให้แก่พ่อแม่ และเพิ่มความสำเร็จในโรงเรียนให้แก่ลูกไปพร้อมๆกัน การเรียนรู้และการดำเนินการของโปรแกรมต้องจัดไปพร้อมกันสัมพันธ์หรือเกี่ยวข้องกันในรูปแบบของการศึกษาเด็กและการศึกษาของผู้ใหญ่

 การใช้แนวทาง two - gen เพื่อกำหนดนโยบายสาธารณะ เป็นการนำโลก 2 ใบซึ่งมักถูกแยกออกจากกัน (เน้นเฉพาะลูก หรือไม่ก็เน้นเฉพาะพ่อแม่) นำมาปรับเปลี่ยนหรือสร้างสรรค์นโยบายใหม่ ๆ ที่มุ่งเป้าไปที่ความต้องการจำเป็นของพ่อแม่และลูกด้วยกันไปพร้อม ๆ กัน นโยบาย two - gen สะท้อนให้เห็นผลการวิจัยจำนวนมากที่ชี้ให้เห็นว่าความเป็นอยู่ที่ดีของพ่อแม่เป็นส่วนประกอบที่สำคัญอย่างยิ่งยวดต่อความเป็นอยู่ที่ดีทางด้านสังคม อารมณ์ ร่างกาย และเศรษฐกิจของลูก ๆ  ในทำนองเดียวกันความสามารถของพ่อแม่ที่จะประสบความสำเร็จทางการศึกษาหรือในการทำงาน ก็ได้รับผลกระทบมากพอสมควรจากความเป็นอยู่ของลูก ๆ

จากแนวคิดดังกล่าวทำให้เด็กปฐมวัยเกิดการพัฒนา เนื่องจากเด็กปฐมวัยว่าเป็นวัยที่สำคัญที่สุดสำหรับพัฒนาการของชีวิต สิ่งที่เด็กได้รับประสบการณ์และเรียนรู้ในช่วง 5 ปีแรกของชีวิตจะมีผลต่อการวางรากฐานที่สำคัญต่อบุคลิกภาพของเด็กเมืองเราเติบโตขึ้นเป็นผู้ใหญ่ ดังนั้น การจัดประสบการณ์การเรียนรู้ที่เหมาะสม จึงมีส่วนสำคัญในการส่งเสริมพัฒนาการให้แก่เด็กอย่างมีประสิทธิภาพและเมื่อเด็กได้รับการส่งเสริมพัฒนาการอย่างมีประสิทธิภาพ ก็จะช่วยให้เขาเติบโตขึ้นเป็นผู้ใหญ่ที่สมบูรณ์และเป็นพลเมืองที่มีคุณภาพในอนาคต

 เนื่องจาก Two generation เป็น เพียง Approach เพื่อให้การดำเนินการการจัดการให้เป็นไปอย่างมีระบบจึงใช้กระบวนการอาสาสมัครมาใช้ในการจัดการเนื่องจาก เป็นการจัดการที่ทำให้เกิดประโยชน์มีความสัมพันธ์ในชุมชน เพราะการที่บุคคลหลายคนเข้าไปร่วมในการดำเนินงานมีส่วนในการกำหนดแนวทางปฏิบัติงาน โดยการร่วมคิด ร่วมวางแผน ร่วมกระบวนการตัดสินใจ ร่วมรับผิดชอบ และร่วมประเมินผลงาน เพื่อให้บรรลุจุดมุ่งหมายของกลุ่มหรือองค์กร( Adair, M., Boucher ,et al,2014)

 จะเห็นได้ว่าแนวคิด Two Generation Approach มีส่วนช่วยในการพัฒนาเด็กปฐมวัยโดยนำกระบวนการอาสาสมัครมาเป็นวิธีดำเนินการ ซึ่งเป็นสิ่งที่สำคัญและในการนำความรู้ที่รับไปใช้ในการพัฒนาเด็กปฐมวัยและยังส่งเสริมการศึกษาตลอดชีวิต และเพื่อให้เป็นสังคมแห่งการเรียนรู้ตลอดชีวิตสามารถพัฒนาเศรษฐกิจ สังคมต่อไปในอนาคต

โครงการมีแนวคิดสำคัญ 2 ประการในการดำเนินกิจกรรม คือ (1) กุญแจสำคัญของการสร้าง

วัฒนธรรมการอ่านให้เกิดขึ้นต้องเริ่มจากการอ่านที่นำมาซึ่งความสุขความเพลิดเพลินแก่เด็ก แล้วจึงค่อยๆ ยกระดับความเพลิดเพลินเป็นการพัฒนาปัญญาเพื่อนำสู่สุขภาวะในวิถีชีวิตทั้งในระดับปัจเจกและระดับสังคม และ (2) การสร้างวัฒนธรรมการอ่านให้กับเด็กต้องอาศัยความร่วมมือรวมพลังทั้งในระดับโรงเรียน ห้องเรียน ครอบครัว ชุมชน ผู้บริหาร ครู ผู้ปกครอง นักวิชาการและนิสิตครูเป็นผู้ร่วมเรียนรู้ในการจัดกระบวนการส่งเสริมนิสัยรักการอ่านที่เหมาะสมกับบริบทของเด็ก

 ทั้งนี้รากฐานการอ่านไม่สามารถสร้างขึ้นได้จากทางโรงเรียนเพียงลำพังจำเป็นต้องมีตัวช่วยสำคัญจากทางบ้านด้วย ความท้าทายที่จะช่วยเหลือครอบครัวให้สามารถทำบทบาทนี้ได้ หรือหาหนทางที่เหมาะสมและเป็นไปได้ในการส่งเสริมครอบครัวที่มีสภาพอ่อนแอเช่นนี้ตระหนักถึงความสำคัญของตนเองในการส่งเสริมการอ่านให้กับเด็กในพื้นที่ และเพื่อให้องค์ความรู้ที่ได้จากการทำงานที่จะเกิดขึ้นนี้สามารถสร้างชุดความรู้และเครื่องมือการเสริมสร้างพลังให้กับครอบครัวในการส่งเสริมนิสัยรักการอ่านให้กับเด็กที่สามารถพัฒนาต่อยอดและขยายผลได้ในบริบทจริง ทางโครงการฯ จึงได้วางแผนการบูรณาการ รูปแบบการมีส่วนร่วมของผู้ปกครองในโรงเรียนโดยใช้แนวคิดทุนทางสังคมและการเสริมพลังเพื่อเสริมสร้างนิสัยรักการอ่านให้กับเด็ก”

**วัตถุประสงค์ของการวิจัย**

1.เพื่อพัฒนาทักษะการอ่านของเด็กปฐมวัยตามแนวคิด Two-Generation Approach ด้วยกระบวนการอาสาสมัคร ที่ผู้วิจัยสร้างขึ้น

2.เพื่อหาประสิทธิผลของโปรแกรมการพัฒนาทักษะการอ่านของเด็กปฐมวัยตามแนวคิด Two-Generation Approach ด้วยด้วยกระบวนการอาสาสมัคร

**วิธีการวิจัย**

การวิจัยครั้งนี้มุ่งศึกษาเพื่อพัฒนาทักษะการอ่านของเด็กปฐมวัยตามแนวคิด Two-Generation Approach ด้วยกระบวนการอาสาสมัคร นำเสนอเป็นลำดับ ดังนี้

ประชากรและกลุ่มตัวอย่าง ประกอบด้วย

 กลุ่มตัวอย่างที่ใช้ในการวิจัยใช้วิธีการเลือกแบบเจาะจง โดยเลือกจากประชากรที่มีความสมัครใจในการให้ข้อมูล

 กลุ่มที่ 1 พ่อแม่ ผู้ปกครอง อาสาสมัครของเด็กปฐมวัย ในศูนย์พัฒนาเด็กเล็กสังกัดองค์กรปกครองส่วนท้องถิ่นจังหวัดนครนายกและจังหวัดสระแก้ว จำนวน 15 คน

กลุ่มที่ 2 ผู้มีส่วนเกี่ยวข้องกับการจัดการศึกษาสำหรับพ่อแม่และเด็กปฐมวัย ในศูนย์พัฒนาเด็กเล็กสังกัดองค์กรปกครองส่วนท้องถิ่นจังหวัดนครนายกและจังหวัดสระแก้ว จำนวน 5 คน

รายละเอียดการดำเนินการวิจัยและการสร้างเครื่องมือที่ใช้ในการวิจัย มีดังต่อไปนี้

 ขั้นตอนที่ 1 การศึกษาสภาพปัญหาและความต้องการของการพัฒนาเด็กปฐมวัย โดยใช้ข้อมูลจากศูนย์พัฒนาเด็กเล็กสังกัดองค์กรปกครองส่วนท้องถิ่นจังหวัดนครนายกและจังหวัดสระแก้ว ข้อมูลทุติยภูมิจากเอกสารและงานวิจัยที่เกี่ยวข้อง

 ขั้นตอนที่ 2 การพัฒนากิจกรรมทักษะการอ่านของเด็กปฐมวัย ตามแนวคิด Two – Generation Approach ด้วยด้วยกระบวนการอาสาสมัคร โดยพัฒนากิจกรรม แบ่งออกได้เป็น 4 กิจกรรม ดังนี้

1.***พี่อาสานักอ่าน*** : มีหน้าที่อ่านนิทานภาพให้น้องปฐมวัย ประถมต้นฟัง และเป็นผู้ช่วยพี่นิสิตในกิจกรรมตลาดนัดหนังสือและนิทานภาพ รวมถึงการลงพื้นที่ชุมชนเพื่อนำนิทานไปอ่านให้น้องฟังตามบ้าน

***2.ตลาดนัดหนังสือและนิทานภาพ*** : เป็นการสร้างบรรยากาศการอ่านด้วยการให้เด็กมีประสบการณ์กับหนังสือและนิทานภาพที่หลากหลาย(ทั้งนี้เป็นหนังสือที่ได้รับการคัดสรรตามหลักเกณฑ์แล้วว่าเหมาะสมกับการอ่านในเด็กปฐมวัยและประถมต้น) พี่นิสิตและพี่อาสานักอ่านพูดคุยกับน้องเกี่ยวกับหนังสือที่อ่าน

***3.กิจกรรมนิทานคาราวานนักอ่าน*** : เป็นการจัดกิจกรรมเพื่อสร้างความสุขจากการอ่าน ผ่านกิจกรรมการเรียนรู้ที่ออกแบบให้มีความเกี่ยวข้องกับหนังสือ นิทานและการอ่านของเด็ก เช่น กิจกรรมเล่านิทานผ่านละคร ทำงานศิลปะ บันทึกนิทานอย่างอิสระ ฯลฯ

 ***4.จุดอ่านนิทานในชุมชน*** : เป็นการสร้างพื้นที่การอ่านนอกโรงเรียน โดยประสานกับผู้ปกครองครอบครัวนักอ่าน หาพื้นที่ที่เด็กๆ สามารถเข้าถึงหนังสือนิทานได้นอกเหนือจากเวลาที่อยู่โรงเรียน สร้างบรรยากาศการอ่านให้กับชุมชนและเพิ่มประสบการณ์ “การฟัง” ให้กับน้องนักอ่านระดับปฐมวัย/ประถมต้น โดยพี่อาสาซึ่งเป็นพี่ชั้นประถมปลายหรือผู้ปกครองอาสาอ่านให้ฟัง

 ขั้นตอนที่ 3 การทดลองกิจกรรมพัฒนาทักษะการอ่านของเด็กปฐมวัย ตามแนวคิด Two – Generation Approach ด้วยด้วยกระบวนการอาสาสมัครในศูนย์พัฒนาเด็กเล็ก

แบบแผนการทดลอง

 ผู้วิจัยกำหนดแบบแผนการทดลองเป็นแบบ One – group Pretest – Posttest Design

แบบแผนการวิจัย

|  |  |  |
| --- | --- | --- |
| Pretest | Treatment | Posttest |
| T1 | X | T2 |

ความหมายของสัญลักษณ์

 T1 หมายถึง การประเมินความรู้ความเข้าใจของผู้ปกครอง

 X หมายถึง การใช้โปรแกรม

 T2 หมายถึง การประเมินผลความรู้ความเข้าใจของผู้ปกครองเกี่ยวกับเนื้อหาหลังการใช้โปรแกรม

 ขั้นตอนที่ 4 การหาประสิทธิผลของกิจกรรมพัฒนาทักษะการอ่านของเด็กปฐมวัย ตามแนวคิด Two – Generation Approach ด้วยด้วยกระบวนการอาสาสมัครโดยใช้วิธีการสนทนากลุ่มเพื่อตรวจสอบคุณภาพของรูปแบบ

**การวิเคราะห์ข้อมูล**

1. วิเคราะห์ข้อมูลเชิงเนื้อหา (Content Analysis) จากประเด็นสนทนา แบบสัมภาษณ์

 2. วิเคราะห์จากการตอบแบบสอบถามของผู้เชี่ยวชาญ โดยใช้สถิติพื้นฐาน

 3. วิเคราะห์ข้อมูลจากการทดลองใช้รูปแบบด้วยสถิติ t-test (Dependent Sample)

 4. วิเคราะห์ข้อมูลเชิงเนื้อหา (Content Analysis) จากประเด็นปัญหาและข้อเมนอแนะ

**ผลการวิจัย**

1.การศึกษาสภาพปัญหาและความต้องการของการพัฒนาเด็กปฐมวัย พบว่า

 1) การส่งเสริมพัฒนาการของเด็กในด้านภาษาทักษะการอ่าน สติปัญญา อารมณ์ จิตใจ สังคม โภชนาการและสุขภาพกายของเด็กปฐมวัยที่มีผลต่อ พัฒนาการตามวัย

2) ต้องการทราบวิธีการให้ความช่วยเหลือเด็กที่สอดคล้องกับพัฒนาการตามวัย ที่ได้เกี่ยวข้องกับการปรับพฤติกรรมที่เป็นปัญหาดูแลเด็กให้เป็นไปตามรายกรณี และแยกเป็นรายกรณี รวมถึงผลิตสื่อ และ ของเล่นที่เหมาะสมกับพัฒนาการ

2.การพัฒนากิจกรรมทักษะการอ่านของเด็กปฐมวัย ตามแนวคิด Two – Generation Approach ด้วยด้วยกระบวนการอาสาสมัครผู้วิจัยได้เลือกนำข้อมูลด้านการให้ความรู้เกี่ยวกับพัฒนาการเด็ก ซึ่งเป็นหนึ่งในกลยุทธ์ของแนวคิด Two-Generation Approachและ จากการสัมภาษณ์ พบว่า ผู้ให้ข้อมูลมีความต้องการความรู้เกี่ยวกับการส่งเสริมพัฒนาการของเด็กในด้านภาษาทักษะการอ่านและกระบวนการอาสาสมัคร มาออกแบบเป็น คู่มือดำเนินการ

1) คู่มือกิจกรรมพัฒนาทักษะการอ่านของเด็กปฐมวัย ด้วยกระบวนการอาสาสมัคร

2) คู่มือกิจกรรมพัฒนาผู้ปกครอง เรื่อง ทักษะการอ่านของเด็กปฐมวัย

การทดลองกิจกรรมพัฒนาทักษะการอ่านเด็กปฐมวัยตามแนวคิด Two-Generation Approach ด้วยกระบวนการอาสาสมัคร จากการทดลองมีผลการเปรียบเทียบคะแนนก่อนและหลังการทดลองดังนี้

ผู้วิจัยนำแบบวัดพัฒนาทักษะการอ่านของอาสาสมัครที่เป็นผู้ปกครของเด็กปฐมวัยก่อนและหลังเข้าร่วมกิจกรรมจำนวน 15 คน มีผลพัฒนาทักษะการอ่านของเด็กปฐมวัยดังรายละเอียดในตาราง

ตาราง 1 แสดงผลการวัดพัฒนาการอ่านของเด็กปฐมวัยก่อนและหลังเข้าร่วมโปรแกรม

การทดสอบ n X S.D. t df Sig.

ก่อนเข้าร่วมกิจกรรม 15 13.73 4.22 8.79 14 .000

หลังเข้าร่วมกิจกรรม 15 22.27 1.83

จากตารางพบว่า ผลการวัดความรู้ของผู้อาสาสมัคร เรื่อง พัฒนาการทักษะการอ่านของเด็กปฐมวัยด้วยกระบวนการอาสาสมัคร ก่อน-หลัง การเข้าร่วมกิจกรรม มีคะแนนเฉลี่ยเท่ากับ 13.73 และหลังการเข้าร่วมโปรแกรมมีคะแนนเฉลี่ยเท่ากับ 22.27จากคะแนนเต็ม 30 คะแนนเมื่อเปรียบเทียบคะแนนเฉลี่ยก่อนและหลังการเข้าร่วมกิจกรรม พบว่า คะแนนเฉลี่ยหลังจากการเข้าร่วมกิจกรรมสูงกว่าก่อนการเข้าร่วมกิจกรรมอย่างมีนัยสำคัญทางสถิติที่ระดับ .05

3. การหาประสิทธิผลของกิจกรรมพัฒนาทักษะการอ่านของเด็กปฐมวัย ตามแนวคิด Two – Generation Approach ด้วยด้วยกระบวนการอาสาสมัคร โดยใช้กระบวนการสนทนากลุ่มกับผู้มีส่วนได้เสีย ผลของการสนทนากลุ่มตามประเด็นที่กำหนดเพื่อนำผลมาพัฒนากิจกรรมเพิ่มเติม โดยภาพรวมกระบวนการของกิจกรรมนี้ มีความเหมาะสมสามารถนำไปใช้ได้กับบริบทอื่นแยกเป็นประเด็นพบว่า

1)ความคิดเห็นของท่านเกี่ยวกับการได้รับความช่วยเหลือ เรื่อง การให้ความรู้เกี่ยวกับพัฒนาการ

เด็ก(ทักษะการอ่าน) พบว่า ผู้ให้ข้อมูลได้เสนอความคิดเห็นว่ากิจกรรมที่ทำให้อาสาสมัครและผู้ปกครองเรียนรู้ไปพร้อมๆกันกับเด็กทำให้พ่อแม่ผู้ปกครองเห็นความสำคัญของตนเอง ช่วยให้อาสาสมัครมีทักษะการอ่านที่ดีขึ้น และทำให้พ่อแม่ผู้ปกครองได้มีกิจกรรมร่วมกันกับลูก พร้อมทั้งยังสามารถลดการใช้เวลาไปกับเทคโนโลยี เช่น สมาร์ทโฟน คอมพิวเตอร์ เป็นต้น สามารถขยายผลไปยังบริบทอื่นๆได้

2) การจัดการเรียนรู้และกิจกรรมแบบคู่ขนานระหว่างผู้ปกครองกับลูก มีข้อดีข้อจำกัดอย่างไร

พบว่า เป็นกิจกรรมที่ส่งเสริมความสัมพันธ์ในครอบครัว ผู้ปกครอง ต้องมีเวลาร่วมกิจกรรมกับลูกและควรเป็นผู้มีความรู้ในการอบรมเลี้ยงดูเด็ก ตลอดจนเป็นตัวแบบให้กับเด็กในการอ่าน มากขึ้น

**อภิปรายผล**

จากผลการวิจัย มีประเด็นที่อภิปรายผลการวิจัยได้ดังนี้

1. จากการศึกษาสภาพและความต้องการในการพัฒนาเด็กปฐมวัย ผู้มีส่วนเกี่ยวข้องกับศูนย์พัฒนา

เด็กเล็กมีความคิดเห็นว่าสภาพและความต้องการการพัฒนาเด็กปฐมวัยตามแนวคิด Two-Generation

Approachในเรื่องการให้ความรู้เกี่ยวกับพัฒนาการเด็กต้องการมีความรู้เกี่ยวกับ

1) การส่งเสริมพัฒนาการของเด็กในด้านภาษาทักษะการอ่าน สติปัญญา อารมณ์ จิตใจ สังคม โภชนาการและสุขภาพกายของเด็กปฐมวัยที่มีผลต่อ พัฒนาการตามวัย

2) ต้องการทราบวิธีการให้ความช่วยเหลือเด็กที่สอดคล้องกับพัฒนาการตามวัย ที่ได้เกี่ยวข้องกับการปรับพฤติกรรมที่เป็นปัญหาดูแลเด็กให้เป็นไปตามรายกรณี และแยกเป็นรายกรณี รวมถึงผลิตสื่อและ ของเล่นที่เหมาะสมกับพัฒนาการสอดคล้องกับแผนพัฒนาเศรษฐกิจและสังคมแห่งชาติฉบับที่12(พ.ศ.2560–2564)การพัฒนาศักยภาพคนทุกช่วงวัย และการสร้างสังคมแห่งการเรียนรู้ มีเป้าหมายให้ผู้เรียนมีทักษะและคุณลักษณะพื้นฐานของพลเมืองไทย และทักษะและคุณลักษณะที่จำเป็นในศตวรรษที่21 และคนทุกช่วงวัยมีทักษะ ความรู้ความสามารถ และสมรรถนะตามมาตรฐาน การศึกษาและมาตรฐานวิชาชีพ และพัฒนาคุณภาพชีวิตได้ตามศักยภาพ มีตัวชี้วัดที่สำคัญ คือ เด็กแรกเกิด -5 ปี มีพัฒนาการสมวัยเพิ่มขึ้น (สุรภา เกตุมาลา สุมลนิตย์ เกิดหนุนวงศ์และวิภารรณ สุขสถิตย์,2559),(สำนักงานคณะกรรมการพัฒนาการเศรษฐกิจและสังคมแห่งชาติ,2560)

2.การพัฒนาทักษะการอ่านของเด็กปฐมวัยก่อนและหลังเข้าร่วมกิจกรรมพัฒนาเด็กปฐมวัยตามแนวคิด Two-Generation Approach ด้วยกระบวนการอาสาสมัคร พบว่า คะแนนเฉลี่ยหลังจากการเข้าร่วมกิจกรรมสูงกว่าก่อนการเข้าร่วมกิจกรรม อย่างมีนัยสำคัญทางสถิติที่ระดับ .05 แสดงให้เห็นว่าเด็กปฐมวัยมีทักษะการอ่านเพิ่มมากขึ้นหลังการเข้าร่วมโปรแกรม เนื่องจากโปรแกรมมีการดำเนินการที่ชัดเจนและมีกิจกรรมที่ส่งเสริมทักษะการอ่านทั้งที่โรงเรียนและบ้าน พร้อมทั้งผู้ปกครองยังมีกิจกรรมร่วมกับลูกที่บ้านทำให้เด็กปฐมวัยที่พัฒนาทักษะการอ่านที่ดีขึ้น สอดคล้องกับ Chase-Lansdale; & Brooks-Gunn (2014)ได้กล่าวถึงทฤษฎีการพัฒนาเด็กปฐมวัยที่สนับสนุนให้มีการพัฒนาเด็กปฐมวัยตามแนวคิด Two generation approachว่า “การเรียนรู้ในระยะต้น จะทำให้เกิดการเรียนรู้ในระยะต่อมา การมีทักษะในระยะต้น จะทำให้เกิดทักษะในระยะต่อมา” ในทำนองเดียวกันสิ่งแวดล้อมในบ้านเป็นสิ่งที่เปลี่ยนแปลงได้ยาก สิ่งแวดล้อมจะมีลักษณะเช่นไรขึ้นอยู่กับคุณลักษณะและประสบการณ์ของพ่อแม่ เช่น การได้รับการศึกษา การมีงานทำ ระดับรายได้ ภาวะสุขภาพกายและสุขภาพจิต ความสามารถในการรับมือกับความเครียด วิธีการสื่อสารระหว่างพ่อกับแม่ ระหว่างพ่อแม่กับลูก และกับสมาชิกคนอื่นๆในครอบครัว ดังนั้นการจะเปลี่ยนทิศทางชีวิตของเด็กจากครอบครัวรายได้น้อย ผู้จัดทำโปรแกรมต้องมุ่งเป้ําไปที่การพัฒนาตัวเด็กและสิ่งแวดล้อมทํางบ้ํานของเด็กไปพร้อมๆกัน Two-Generationที่มุ่งเน้นพัฒนาทุนมนุษย์จึงมักดำเนินการเปลี่ยนแปลงเด็กโดยการพัฒนาให้เด็กมีความสามารถในการเรียนรู้และความสามารถทางสังคมโดยผ่านโปรแกรมปฐมวัยศึกษา และเปลี่ยนแปลงสิ่งแวดล้อมที่บ้านของเด็กโดยการส่งเสริมให้พ่อแม่มีการศึกษามีงานทำ และมีรายได้เพิ่มมากขึ้นและสอดคล้องกับ Gruendel, J. M. (2014) และ บงกช ทองเอี่ยม กัมปนาท บริบูรณ์ และอำไพ เกียรติชัย (2560) ที่กล่าวว่า การหาประสิทธิผลของโปรแกรมพัฒนาเด็กปฐมวัยตามแนวคิด Two-Generation Approach ด้วยวิธีการบริหารแบบมีส่วนร่วม พบว่า ผลของการสนทนากลุ่มตามประเด็นที่กำหนดเพื่อนำผลมาพัฒนาโปรแกรมเพิ่มเติม โดยภาพรวมกระบวนการของโปรแกรมนี้ประสิทธิผลที่ดีและสามารถนำไปใช้ได้กับบริบทอื่นประกอบด้วยองค์ประกอบ ชื่อโปรแกรม(Program title) หลักการและเหตุผล (Rationale)วัตถุประสงค์ (Objectives) เนื้อหาของโปรแกรม (Content) กิจกรรม(Activities) วิธีดำเนินการ (Procedure)ผลที่คาดว่าจะได้รับ (Expected outcomes) วิธีการประเมินผลโปรแกรม (Program evaluation) และคู่มือดำเนินการ(Program manual)

3.ผลการหาประสิทธิผลของโปรแกรมการพัฒนาทักษะการอ่านของเด็กปฐมวัยตามแนวคิด Two-Generation Approach ด้วยด้วยกระบวนการอาสาสมัครจากการการสนทนากลุ่มตามประเด็นที่กำหนดเพื่อนำผลมาพัฒนาโปรแกรมเพิ่มเติม โดยภาพรวมกระบวนการของโปรแกรมนี้มีความเหมาะสมสามารถนำไปใช้กับบริบทอื่นได้ เช่น การพัฒนาทักษะทางภาษาในด้าน อื่นๆ คือ 1) ด้านการฟัง การพูด การเขียน และการสื่อความหมาย 2) การส่งเสริมคุณธรรมจริยธรรมในกิจกรรม 3) การเพิ่มกิจกรรมเกมเพื่อสร้างความท้าทายทางการคิด 4) การให้ความรู้แก่ผู้ปกครองในกิจกรรมที่ส่งเสริม family literacy 5)กิจกรรมที่ความสัมพันธ์ในครอบครัวที่นอกเหนือจากการส่งเสริมทักษะการอ่านของเด็กปฐมวัย ในส่วนของการบริหารแบบมีส่วนร่วมทำให้โปรแกรมประสบความสำเร็จเนื่องจากผู้มีส่วนเกี่ยวข้องกับศูนย์พัฒนาเด็กเล็ก รู้เป้าหมายของโปรแกรม เข้าใจบทบาทและหน้าที่ว่าต้องปฏิบัติอะไรบ้าง เพื่อให้โปรแกรมประสบความสำเร็จ แสดงให้เห็นว่าโปรแกรมการพัฒนาทักษะการอ่านของเด็กปฐมวัยตามแนวคิด Two-Generation Approach ด้วยด้วยกระบวนการอาสาสมัครเป็นแนวคิดที่สามารถพัฒนาเด็กปฐมวัยได้และสามารถนำวิธีการของโปรแกรมไปใช้ได้ในหลายๆ รูปแบบ สอดคล้องกับ The Aspen Institute (2015)ได้ยกตัวอย่างโปรแกรมEven Start ในรัฐคอนเนคติคัต เป็นโปรแกรมที่ช่วยครอบครัวให้เข้าถึงการฝึกอบรม และการสนับสนุนต่างๆที่ครอบครัวจำเป็นต้องได้รับเพื่อสร้างสิ่งแวดล้อมการรู้หนังสือขึ้นในบ้าน และเพื่อส่งเสริม

ความสำเร็จทางวิชาการของลูกๆ โปรแกรมนี้มีกิจกรรมที่เชื่อมโยงกัน 5 อย่าง ได้แก่ 1) การศึกษาผู้ใหญ่ (สำหรับ

พ่อแม่) 2) การศึกษาปฐมวัย (สำหรับลูก) 3) การใช้เวลาของพ่อแม่กับผู้อำนวยความสะดวก 4) การใช้เวลาของ

พ่อแม่กับเด็กในห้องเรียนปฐมวัย และ 5) การเยี่ยมบ้านเพื่อการรู้หนังสือ

**ข้อเสนอแนะในการวิจัย**

การวิจัยครั้งนี้ได้รับการสนับสนุนอย่างดีจากองค์กรปกครองส่วนท้องถิ่น เห็นว่า นโยบายการพัฒนาเด็กปฐมวัยเป็นสิ่งสำคัญถ้าหน่วยงานที่มีการดูแลเด็กปฐมวัยต้องได้รับความร่วมมือจากหลายๆ องค์กร รูปแบบกระบวนการอาสาสมัครนี้สามารถเป็นแบบอย่างที่นำไปปรับใช้กับหน่วยงานที่มีการดูแลเด็กปฐมวัย สามารถปรับใช้กับในบริบทอื่นๆได้อีกโดยการสอบถามสภาพปัญหาและความต้องการในสถานที่นั้นๆได้ตามความเหมาะสม

**เอกสารอ้างอิง**

บงกช ทองเอี่ยม กัมปนาท บริบูรณ์ และอำไพ เกียรติชัย.(2560).การพัฒนาโปรแกรมพัฒนาเด็กปฐมวัย ตามแนวคิดTwo–Generation Approach ด้วยวิธีการบริหารแบบมีส่วนร่วม. **Veridian E-Journalฉบับภาษาไทย สาขามนุษยศาสตร์สังคมศาสตร์ และศิลปะ**. 10(2)พฤษภาคม –สิงหาคม 2560.773-793.

### สุรภา เกตุมาลา สุมลนิตย์ เกิดหนุนวงศ์ และวภิวรรณ์ สุขสถิตย์..(2559).การพัฒนาโปรแกรมการฝึกอบรมเพื่อพัฒนาอาชีพตามแนวคิด Two – Generation Approach ด้วยกระบวนการเรียนรู้แบบร่วมมือ.วิจัยทางการศึกษา.11(1).172-187.

สำนักงานคณะกรรมการพัฒนาเศรษฐกิจและสังคมแห่งชาติ.(2560).**แผนพัฒนาเศรษฐกิจและสังคมแห่งชาติฉบับที่ 12 (พ.ศ.2560-2564).**กรุงเทพ:สำนักงานคณะกรรมการพัฒนาเศรษฐกิจและสังคมแห่งชาติ.

Adair, M., Boucher, J., Coleman, G., Fraser, E., Gruendel, J., Hernández, S., & Shemitz, E. (2014). *A Two-Generational Approach Helping Parents Work and Children Thrive.* Hartford, CT: The Connecticut Commission on Children.

Chase-Lansdale, P. L., & Brooks-Gunn, J. (2014).Two-Generation Programs in the Twenty-First

 Century. Helping Parents, Helping Children: **Two-Generation Mechanisms**, 24(1), 13-39.

Connecticut General Assembly. (2014). **A Two-Generational Approach Helping Parents**

 **Work and Children Thrive**.Retrieved April 29 2021 from https://www.cga.ct.gov/app/related/20150323\_Briefing%20on%20Two-generational%20Strategies/TwoGenerational%20Approach%20Report%20-%20FINAL.pdf.

Gruendel, J. M. (2014). *Two (or More) Generation Frameworks: A Look Across and Within.* New York: Center for the Study of Social Policy.

The Aspen Institute. (2015). **Two-Generation Playbook**.Washington, DC: Ascend at the Aspen Institute.